সোনারগাঁওয়ে জননিরাপত্তা বিষয়ক মতবিনিময় সভা অনুষ্ঠিত - Welcome To Sonargaonnews
Posted on নভেম্বর 7, 2017
নারায়ণগঞ্জের সোনারগাঁও পৌর এলাকায় জননিরাপত্তা ও আইনশৃঙ্খলা বিষয়ক মতবিনিময় সভা অনুষ্ঠিত হয়েছে। মঙ্গলবার বিকেলে সোনারগাঁও পৌরসভা মাঠে এ মতবিনিময় সভা অনুষ্ঠিত হয়। সোনারগাঁও পৌরসভার মেয়র সাদেকুর রহমানের সভাপতিত্বে প্রধান অতিথি ছিলেন নারায়ণগঞ্জ-৩ আসনের সংসদ সদস্য ও জাতীয় পার্টির সিনিয়র যুগ্ম মহাসচিব লিয়াকত হোসেন খোকা।
সোনারগাঁও পৌরসভার উদ্যোগে আয়োজিত সভায় বক্তব্য রাখেন সোনারগাঁও উপজেলা নির্বাহী কর্মকর্তা মো. শাহীনুর ইসলাম, সোনারগাঁও থানার ওসি মোরশেদ আলম পিপিএম, ওসি অপারেশন সোয়েব খাঁন, বারদী ইউনিয়ন পরিষদের চেয়ারম্যান জহিরুল হক, পিরোজপুর ইউনিয়ন পরিষদের চেয়ারম্যান ইঞ্জিনিয়ার মাসুদুর রহমান মাসুম, জামপুর ইউনিয়ন পরিষদের চেয়ারম্যান হামীম শিকদার শিপলু, নোয়াগাঁও ইউনিয়ন পরিষদের চেয়ারম্যান ইউসুফ দেওয়ান, কাঁচপুর ইউনিয়ন পরিষদের চেয়ারম্যান মোশারফ ওমর, সোনারগাঁও পৌর সভার কাউন্সিলর জাহেদা আক্তার মনি প্রমুখ।
উল্লেখ্য, সম্প্রতি সোনারগাঁও পৌর এলাকায় ডাকাতি,ছিনতাই ও চুরি, মাদকসহ বিভিন্ন অপরাধমূলক কর্মকান্ড বেড়েই চলছে। কোনভাবেই অপরাধমূলক কর্মকান্ড নিয়ন্ত্রন করা যাচ্ছে না। সোনারগাঁ পৌরসভার বিভিন্ন গ্রামে রাতের বেলায় এলাকাবাসী দল বেঁধে পাহাড়া দেওয়ার পরও ডাকাতি নিয়ন্ত্রন করা যাচ্ছিল না। গত এক সপ্তাহে সোনারগাঁও পৌরসভা এলাকায় প্রায় ৭-৮টি ডাকাতির ঘটনা ঘটে। এছাড়াও ৩-৪টি ডাকাতির চেষ্টা করা হয়। পরে সোনারগাঁও পৌরসভার উদ্যোগে জননিরাপত্তা বিষয়ে একটি সভা করেন।
সভায় বক্তরা অভিযোগ করেন, পুলিশ ডাকাতি নিয়ন্ত্রনে কোন কাজ করছে না। পৌর এলাকায় ডাকাতি,ছিনতাই ও চুরি, মাদকসহ বিভিন্ন অপরাধমূলক কর্মকান্ড বেড়েই চলছে। অপরাধমূলক কর্মকান্ড নিয়ন্ত্রনে পুলিশ জনগনকে সহযোগিতা করতে হবে।
সোনারগাঁও থানার ওসি মোরশেদ আলম বলেন, জনগনের তুলনায় পুলিশের সংখ্যা কম। পুলিশের পাশাপাশি জনগণকে ঐক্যবদ্ধভাবে ডাকাতি,ছিনতাই ও চুরি, মাদকসহ বিভিন্ন অপরাধমূলক কর্মকান্ড নিয়ন্ত্রনে কাজ করতে হবে।
সোনারগাঁওয়ে কৃষি জমি ও নদী দখল করে জোরপূর্বক বালু ভরাট, প্রশাসনের বিভিন্ন দপ্তরে অভিযোগ